Pridėtinės vertės mokestis

Pridėtinės vertės mokestis (PVM) – mokestis, imamas nuo papildomai sukurtos vertės, taip pat antkainių.PVM. Ekonomikos terminų žodynas. Nuoroda tikrinta 2022-06-10. 

Tai netiesioginis mokestis, prekės, darbo ar paslaugos kainos dalies, susijusios su prekės, darbo ar paslaugos kaštais, nurašymas į valstybės biudžetą, kuris sukuriamas visais prekių, darbo ir paslaugų gamybos proceso etapais ir yra mokamas į biudžetą parduodant. 

Taikant PVM, galutinis prekių, darbų ar paslaugų vartotojas sumoka pardavėjui mokestį už visą jo nupirktų prekių vertę, tačiau ši suma į biudžetą pradedama skaičiuoti anksčiau nei galutinis pardavimas, nes mokestis nuo savo kainos dalies "pridėtos" prie kainos įsigytų žaliavų, darbų ir (arba) paslaugų reikalingų gamybai į biudžetą sumoka kiekvienas, dalyvaujantis įvairiuose prekės, darbų ar paslaugų kūrimo etapuose.

 Istorija 
PVM pirmą kartą buvo įvestas Prancūzijoje 1958 metais. Dabar jis yra įvestas 135 šalyse. Tarp išsivysčiusių kapitalistinių šalių jo nėra tik JAV. Joje yra pardavimų mokestis ir svyruoja nuo 2 % ir 11 %. Lietuvoje PVM įvestas 1994 m. gegužės 1 dieną.

 Skaičiavimas 
Lietuvoje kai kuriems ūkio subjektams PVM mokėti nereikia, taip pat daliai prekių PVM sumažintas ar visai jo mokėti nereikia.

Mokesčio mokėtojas padaugina valstybės nustatytu PVM dydžiu sąskaitoje-faktūroje nurodytą sumą. Apskaičiuota suma atskira eilute nurodoma sąskaitoje-faktūroje. Į PVM apskaitos registrą įrašoma ši suma ir sumokėtas ar turimas sumokėti PVM pagal kitų ūkio subjektų išrašytas sąskaitas-faktūras. Nustatytu mokestiniu periodu iš priskaičiuoto PVM atimamas kitiems ūkio subjektams turimas mokėti PVM ir skirtumas sumokamas valstybei. Jei gautose sąskaitose-faktūrose PVM nurodyta mokėti daugiau nei išrašytose PVM sąskaitose-faktūrose, tai valstybė turi skirtumą grąžinti arba įmonė grąžintinu skirtumu sumažina kitų mokestiniu laikotarpiu turimą mokėti PVM. Iš priskaičiuoto PVM atimamas tik sumokėtas ar turimas sumokėti PVM. Iš jo negalima atimti algų, prekių ar paslaugų verčių už kuriuos PVM mokėti nereikia ar tiekėjas sąskaitoje-faktūroje jo neišrašė.

Parduodant prekes į užsienį, ne į Europos Sąjungos valstybes, PVM mokėtojas gali tiesiog nepaskaičiuoti PVM mokesčio ir tada valstybė negrąžins PVM. Taip pat pardavėjui nereikės nuo parduotos į užsienį prekių sumos mokėti PVM valstybei.

 Apskaitos registro suprastintas pavyzdys 
 Priskaičiuotas PVM Sumokėtas PVM Sąskaita – faktūra  Priskaičiuota PVM suma, kurią ūkio subjektas turi gauti  Sąskaita – faktūra  Priskaičiuota PVM suma, kurią ūkio subjektas turi sumokėti Sąskaita A  suma  Sąskaita F  suma Sąskaita B  suma  Sąskaita G  suma Sąskaita C  suma  Sąskaita H  suma Sąskaita D  suma  Sąskaita K  suma Iš viso  suma  Iš viso  suma Skirtumas  Priskaičiuota PVM suma, kurią ūkio subjektas turi gauti minus priskaičiuota PVM suma, kurią ūkio subjektas turi sumokėti

 Tarifai Europos Sąjungos valstybėse 
 Valstybė Dydis Standartinis Sumažintas  20 % 12 % ar 10 %  21 % 12 % ar 6 %  15 % 5 %  Federation of International Trade Associations  21 % 15 %  25 %  20 % 9 %  23 % 13 % ar 9 %  20 % 10 % ar 5,5 %  19 % 7 %  23 % 13 % ar 6.5 % (mažinamas nuo 30 % iki 13 %, 6 % ar 3 % salose)  27 % 18 % ar 5 %  23 % 13.5 %, 9 % ar 0 %  20 % 10 %, 6 %, ar 4 %  21 % 12 %  21 % 9 %, 5 %  18 % 9 % ar 5 %  17 % 12 %, 9 %, 6 %, ar 3 %  18 % 5 %  21 % 6 %  23 % 13 % ar 6 %  23 % 8 % ar 5 %  20 % 10 %  20 % 8.5 %  21 % 10 % ar 4 %  25 % 12 % ar 6 %  20 % 5 % ar 0 % 20 %9 % 19 %9 % ar 5 % 25 %13 % ar 5 %

 Susiję straipsniai 
 Įmonės kodas
 PVM mokėtojo kodas

 Šaltiniai 

 John L. Mikesell. Fiscal Administration: Analysis and Applications for the Public Sector. 9th edition. 2013. United States: Wadsworth CENGAGE Learning

Kategorija:Apmokestinimas
Kategorija:Pridėtinės vertės mokestis